**Jegyzőkönyv**

2019. március 4. napján 18,00 órakor a Vasboldogasszony Község Önkormányzati Iroda Tanácskozó termében megtartott rendkívüli nyilvános képviselő-testületi ülésről.

**Jelen vannak**: Németh Zsolt polgármester

 Pongrácz Ernőnő alpolgármester

 Hajas Róbert képviselő

 Laska Róbert képviselő

Zsuppán Béla képviselő

 Szita Gabriella jegyző

**Németh Zsolt polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.

A képviselőtestület 5 igen egyhangú szavazattal a meghívóban közölt napirenddel azonosan az alábbi napirendet fogadta el.

**Napirend:**

1. **A 2019.évi költségvetés elfogadásáig teljesített kiadásokról és beszedett bevételekről beszámoló
Előadó: Németh Zsolt polgármester**
2. **Az önkormányzat 2019. évi költségvetése
Előadó: Németh Zsolt polgármester**
3. **A szociális igazgatás és szociális ellátások helyi szabályairól szóló 4/2015(II.12.) önkormányzati rendelet módosítása
Előadó: Németh Zsolt polgármester**
4. **A településkép védelméről szóló rendelet-tervezet megtárgyalása
Előadó: Németh Zsolt polgármester**
5. **Adósságot keletkeztető önkormányzati ügyletek
Előadó: Németh Zsolt polgármester**
6. **Az önkormányzat 2019. munkaterve
Előadó: Németh Zsolt polgármester**
7. **Egyebek**

**Napirend tárgyalása:**

1. **A 2019. évi költségvetés elfogadásáig teljesített kiadásokról és beszedett bevételekről beszámoló
Előadó: Németh Zsolt polgármester**

**Németh Zsolt polgármester** Az írásos előterjesztés ismertetését követően elmondta, hogy a költségvetés megtárgyalásáig egyrészt a rendszeresen jelentkező kiadásokat teljesítették, illetve azokat a kötelezettségeket, amelyek sürgős teljesítést igényeltek. Kérte a képviselőket mondják el véleményüket, tegyék meg javaslataikat.

A napirenddel kapcsolatosan hozzászólás nem érkezett.

**Németh Zsolt polgármester:** Indítványozta a beszámoló elfogadását.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd szavazásra bocsátotta az önkormányzat 2019. évi költségvetés elfogadásáig teljesített kiadások és beszedett bevételek alakulásáról szóló beszámolót.

Vasboldogasszony Község Önkormányzati Képviselő-testülete 5 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
7/2019(III.4.) számú határozata**

Vasboldogasszony Község Önkormányzati Képviselő-testülete az önkormányzat 2019. évi költségvetés elfogadásáig teljesített kiadások és beszedett bevételek alakulásáról szóló beszámolót az írásos előterjesztésben foglaltaknak megfelelően ***elfogadja***.

1. **Az Önkormányzat 2019. évi költségvetése
Előadó: Németh Zsolt polgármester**

**Németh Zsolt polgármester:** Az írásos előterjesztés ismertetését követően kérte a képviselőket mondják el véleményüket, tegyék meg javaslataikat.

**Zsuppán Béla képviselő:** A hivatal túlfinanszírozása kapcsán kapott összeget jó lett volna egyszerre felhalmozásra tervezni.

**Laska Róbert képviselő:** A templom nem kap támogatást a civil szervezetek között?

**Németh Zsolt polgármester:** Már évek óta nem kérnek támogatást, mert nem értették meg, hogy a kapott összeggel el kell számolni, a fel nem használt összeget pedig vissza kell fizetni. Az önkormányzatot nem tájékoztatták a pályázati forrásokról.

Jó lenne, ha a polgárőrség pályázna kamerarendszer megvalósítására az önkormányzattól kapott támogatásból.

**Laska Róbert képviselő:** Ő is hallott a pályázati lehetőségről.

**Zsuppán Béla képviselő:** Elmondta, hogy a polgárőr autó fenntartási időszaka tavasszal lejár. Újra kiírják a pályázatokat meg lehet a járművet újítani. Nem kevés munka van a polgárőrség működtetésében.

**Németh Zsolt polgármester:** Indítványozta az önkormányzat 2019. évi költségvetéséről szóló rendelet tervezet elfogadását.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd ezt követően a polgármester szavazásra bocsátotta az önkormányzat 2019. évi költségvetéséről szóló rendeletet-tervezetet.

Vasboldogasszony Község Önkormányzati Képviselő-testülete 5 igen szavazattal az önkormányzat 2019. évi költségvetéséről a következő rendeletet alkotta:

**Vasboldogasszony Község Önkormányzati Képviselő-testületének 1/2019.(III.12.) önkormányzati rendelete az önkormányzat 2019. évi költségvetéséről**.

(A rendelet a jegyzőkönyvhöz csatolva.)

1. **A szociális igazgatás és szociális ellátások helyi szabályairól szóló 4/2015(II.12.) önkormányzati rendelet módosítása
Előadó: Németh Zsolt polgármester**

**Németh Zsolt polgármester:** Az írásos előterjesztés ismertetését követően kérte a képviselőket mondják el véleményüket, tegyék meg javaslataikat.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd ezt követően a polgármester szavazásra bocsátotta a szociális igazgatás és szociális ellátások helyi szabályairól szóló 4/2015(II.12.) önkormányzati rendelet módosításáról szóló rendeletet-tervezetet.

Vasboldogasszony Község Önkormányzati Képviselő-testülete 5 igen szavazattal a következő rendeletet alkotta:

**Vasboldogasszony Község Önkormányzati Képviselő-testületének 2/2019.(III.12.) önkormányzati rendelete a szociális igazgatás és szociális ellátások helyi szabályairól szóló 4/2015(II.12.) önkormányzati rendelet módosításáról**

(A rendelet a jegyzőkönyvhöz csatolva.)

1. **A településkép védelméről szóló rendelet-tervezet megtárgyalása
Előadó: Németh Zsolt polgármester**

**Németh Zsolt polgármester:** Az írásos előterjesztés ismertetését követően kérte a képviselőket mondják el véleményüket, tegyék meg javaslataikat.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd ezt követően a polgármester szavazásra bocsátotta a településkép védelméről szóló rendeletet-tervezetet.

Vasboldogasszony Község Önkormányzati Képviselő-testülete 5 igen szavazattal a következő rendeletet alkotta:

**Vasboldogasszony Község Önkormányzati Képviselő-testületének 3/2019.(III.12.) önkormányzati rendelete a településkép védelméről.**

(A rendelet a jegyzőkönyvhöz csatolva.)

1. **Adósságot keletkeztető önkormányzati jogügyeletek megtárgyalása
Előadó: Németh Zsolt polgármester**

**Németh Zsolt polgármester:** Elmondta, hogy Magyarország gazdasági stabilitásáról szóló a 2011. évi CXCIV törvény rendelkezik többek között az államadósság keletkezését és növekedését korlátozó szabályozással, amely értelmében az önkormányzat Uniós vagy más nemzetközi szervezettől elnyert pályázat önrésze, és előfinanszírozása, likvid hitel felvétele kivételével csak a Kormányzati engedélyével dönthet adósságot keletkeztető ügylet, azaz hitel felvételéről. Ezen eljárás részletes szabályozását a 353/2011.(XII.30.) kormányrendelet tartalmazza, amely alapján az önkormányzatnak minden év március 15 napjáig adatot kell szolgáltatnia a MÁK felé a Kormányzati engedélyéhez kötött tervezett hitelfelvételről. Az önkormányzat 2019. évi költségvetése alapján Vasboldogasszony Község Önkormányzata nem tervez Kormányzati engedélyhez kötött adósság keletkeztető ügylet indítását.

Indítványozta, hogy Vasboldogasszony Község Önkormányzata az elfogadott 2019. évi költségvetési rendelete tükrében a szükséges adatszolgáltatás teljesítése érdekében határozatban rögzítse, hogy Vasboldogasszony Község Önkormányzata a 2011. évi CXCIV törvény 10.§-ának figyelembevételével nem kíván 2018. évben a Kormányzati engedélyéhez kötött adósság keletkeztető ügyletet kezdeményezni.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta a napirend tárgyában elhangzott indítványt.

Vasboldogasszony Község Önkormányzati Képviselő-testülete 5 igen, szavazattal az alábbi határozatot hozta:

**Vasboldogasszony Község Önkormányzati Képviselő-testületének
8/2019(III.4.) számú határozata**

Vasboldogasszony Község Önkormányzati Képviselő-testülete a 2011. évi CXCIV törvény 10.§.-ban foglaltak figyelembevételével kinyilvánítja, hogy a 2019. évben, Kormányzati hozzájáruláshoz kötött adósságot keletkeztető ügyletet nem kíván kezdeményezni.

A Stabilitási törvény 3.§.(1) bekezdése szerint mivel az Önkormányzat 2018. évben nem kezdeményez adóság keletkeztető hitelfelvételt, ezért 2019-2020-2021 években nem terheli 2019. évben keletkezett adósságból eredő fizetési kötelezettség.

A képviselő-testület felhatalmazza a polgármestert, hogy a határozatban foglaltakról adatot szolgáltasson a Kormányrendeletben foglaltak szerint.

 **Határidő: 2019. március 15.**

 **Felelős: Németh Zsolt polgármester**

1. **Az Önkormányzat 2019. évi munkaterve
Előadó: Németh Zsolt polgármester**

**Németh Zsolt polgármester:** Ismertette az írásos előterjesztést, majd elmondta, hogy ez csupán egy tervezet, bármikor, bárki javasolhat a képviselő-testület részére más napirend megtárgyalását is, tehát a munkaterv napirendi pontjai bármikor bővíthetők.

Kérte a képviselőket mondják el véleményüket. Indítványozta a munkaterv módosítás nélküli elfogadását.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd a polgármester szavazásra bocsátotta az elhangzott előterjesztést.

Vasboldogasszony Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének
9/2019(III.4.) számú határozata**

Vasboldogasszony Község Önkormányzati Képviselő-testülete az Önkormányzat 2019. évi munkatervét az írásos előterjesztésben foglaltaknak megfelelően ***elfogadja.***

1. **Egyebek**
	* **Polgármester 2019. évi szabadságolási tervének ismertetése
	Előadó Pongrácz Ernőné alpolgármester**

**Pongrácz Ernőné alpolgármester:** Ismertette a polgármester 2019. évi szabadságolási tervét.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta. A képviselő-testület áttért a következő napirend tárgyalására.

* **Alpolgármester tiszteletdíjának megállapítása
Előadó: Németh Zsolt polgármester.**

**Németh Zsolt polgármester:** A napirenddel kapcsolatosan felkérte az aljegyzőt, ismertesse a jogszabályi előírásokat.

**Szita Gabriella jegyző:** Tájékoztattatta a képviselő-testületet, hogy az Mötv. 80. §. (2) – ben foglalt mértékben a társadalmi megbízatású alpolgármester tiszteletdíját a képviselő-testület állapítja meg, amelyről az alpolgármester írásbeli nyilatkozatával lemondhat. A jogszabályi rendelkezés alapján az önkormányzatra kötelező érvényű az alpolgármester tiszteletdíjának és költségtérítésének megállapítása.

**Pongrácz Ernőné alpolgármester:** Bejelentette a napirenddel kapcsolatosan személyes érintettségét és kérte a döntéshozatalból történő kizárását.

A személyes érintettség miatti kizárási indítványt **az ülést levezető polgármester** szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselő-testülete 5 igen, egyhangú szavazattal az indítvány tárgyában a következő határozatot hozta:

**Vasboldogasszony Község Önkormányzati Képviselő-testületének
10/2019(III.4.) számú határozata**

Vasboldogasszony Község Önkormányzati Képviselő-testülete Pongrácz Ernőné alpolgármestert személyes érintettsége miatt kizárja az alpolgármester tiszteletdíjának és költségtérítésének megállapítására vonatkozó döntéshozatalból.

**Németh Zsolt polgármester:** Kérte a képviselőket tegyenek javaslatot az ismertetett törvényi rendelkezés figyelembevételével a tiszteletdíj mértékére.

Indítványozta az alpolgármester részére megállapítandó tiszteletdíj tekintetében a 70 %-os mérték megállapítását, azaz 129.104 Ft-ot, míg a költségtérítése tekintetében a tiszteltdíj 15 %-ának, azaz 19.365Ft megállapítását.

További kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az alpolgármester 129.104 Ft összegű tiszteltdíjára valamint a 19.365Ft összegű költségtérítésére tett indítványt.

Vasboldogasszony Község Önkormányzati Képviselő-testülete 4 igen, 1 fő szavazásból kizárva egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
11/2019(III.4.) számú határozata**

Vasboldogasszony Község Önkormányzati Képviselő-testülete Pongrácz Ernőné társadalmi megbízatású alpolgármester részére 129.104 Ft tiszteletdíjat állapít meg, mely az Mötv. 80.§(2) bekezdése alapján megállapítható társadalmi megbízatási polgármester tiszteletdíjának 70%-a mértékben.

Az Mötv. 80.§ c) pontjában meghatározott költségtérítés mértékét a Képviselő-testület jelen határozatának tiszteltdíj megállapítása alapján 19.365 Ft összegben állapítja meg.

Pongrácz Ernőné alpolgármester a megállapított tiszteletdíjról és költségtérítésről írásba foglalt lemondó nyilatkozatát benyújtotta a képviselő-testület részére.

* **Téli rezsicsökkentési támogatás
Németh Zsolt polgármester**

**Németh Zsolt polgármester:** A napirenddel kapcsolatosan elmondta, hogy a február 13. napján megtartott képviselő-testületi ülésen határoztak arról, hogy a téli rezsicsökkentés végrehajtását követően szükségessé váló további intézkedésekről szóló 1364/2018(VII.27.) Korm. határozat alapján brikett és pb palackos gáz, támogatást igénylők részére hol biztosítják az ellátást. Hosszas tárgyalás és keresés után sikerült a tűzifa igénylők részére is szerződő felet találni a Fors Team Bt Salomvár, Dózsa György u. 33. szám alatti vállalkozást, akik biztosítják a 17 háztartás részére a vegyes minőségű tűzifát 12.000 Ft értékben tekintettel a 1364/2018(VII.27.) Korm. határozatra. Indítványozta, hogy az Önkormányzat a téli rezsicsökkentés végrehajtását követően szükségessé váló további intézkedésekről szóló 1364/2018(VII.27.) Korm. határozat alapján kössön együttműködési megállapodást Fors Team Bt Salomvár, Dózsa György u. 33. vállalkozással tűzifa természetbeni juttatás biztosítására

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
12/2019(III.4.) számú határozata**

Vasboldogasszony Község Önkormányzati Képviselő-testülete a téli rezsicsökkentés végrehajtását követően szükségessé váló további intézkedésekről szóló 1364/2018(VII.27.) Korm. határozat alapján együttműködési megállapodást köt tűzifa természetbeni juttatás igénylőkhöz történő eljuttatására a az alábbi vállalkozóval:

Fors Team Bt Salomvár, Dózsa György u. 33.. vállalkozóval brikett természetbeni juttatás igénylőkhöz történő eljuttatására.

* **Tájékoztatók**

**Németh Zsolt polgármester:** Elmondta, hogy a téli rezsicsökkentés kapcsán a palackos gáz és brikett igénylők vonatkozásában a szerződést megkötötték..

Anyák napi rendezvénnyel kapcsolatosan elmondta, hogy ezen a napon nem lesz itthon. Szemjagin Mariann, azonban felajánlotta, hogy biztosítani tudja a rendezvény betanítását és megtartását.

Gyereknappal kapcsolatosan megkeresés érkezett az Egervári Várkastély részéről, hogy ott egy zenés rendezvényen vehetnének részt.

**Pongrácz Ernőné alpolgármester:** Véleménye szerint nem jó ötlet, ha csak a gyerek kapna belépőt, mert akkor a szülőnek meg kell vennie a saját belépőjét.

A napirenddel kapcsolatosan más nem hangzott el, a napirend tárgyalását az ülést levezető polgármester lezárta.

Az **ülést levezető polgármester** megkérdezte a jelenlévő képviselőket, hogy van-e egyéb közérdeket érintő kérdésük, bejelentésük. További kérdés, bejelentés nem érkezett, az ülést levezető polgármester a nyilvános ülést 20,10 órakor bezárta.

**K.m.f.**

 **Németh Zsolt Szita Gabriella
 polgármester jegyző**